b'\n_START_ARTICLE_\nBorda de Moli\xc3\xa8r\n_START_SECTION_\nDescripci\xc3\xb3\n_START_PARAGRAPH_\nLa B\xc3\xb2rda de Moli\xc3\xa8r, en la Vall de Carlac (zona de Borcs), segueix els perametres usuals de les b\xc3\xb2rdes de "tet de palha" integrant l\'estable a la part baixa i el paller a la part superior, amb entrades diferenciades a peu pla que aprofiten el desnivell del terreny. L\'obra de paredat amb dues cantonades travades, suporta una "charpanta" coberta amb garbes de palla que en el v\xc3\xa8rtex foren refor\xc3\xa7ades amb dues files "d\'estart\xc3\xa8rs"per banda. La fa\xc3\xa7ana principal s\'orienta al sud-oest paral\xc2\xb7lela a la "capi\xc3\xa8ra" i presenta una porta (1,70 x 1m) de dues fulles horitzontals que faciliten la ventilaci\xc3\xb3 de l\'estable, aix\xc3\xad com les petites lluernes. La porta que d\xc3\xb3na al paller se situa sota l\'estructura graonada dels "penaus" orientada al nord-oest (1,50 x 1m) d\'una sola fulla i amb una petita rampa que facilita l\'acc\xc3\xa9s. A l\'altra banda, el "penal\xc3\xa8r" clou amb un empostissat.\n_START_SECTION_\nHist\xc3\xb2ria\n_START_PARAGRAPH_\nA requirement d\'Agust\xc3\xad Talasach l\'any 1806 fou declarat mitjan\xc3\xa7ant esparatge que els bordalers de Borcs i de Carlac de Dalt tenien dret a pas en la B\xc3\xb2rda de Carlac en cas de contratemps. En bona l\xc3\xb2gica el nom de la casa serva relaci\xc3\xb3 amb l\'explotaci\xc3\xb3 de la M\xc3\xb2la.La trobem documentada a partir d\'un Francesc Puzol (1895)'